חברי הביטוחים המשלימים: מכבי שלי, כללית מושלם פלטינום, לאומית זהב, לאומית כסף, מאוחדת עדיף ומאוחדת שיא, זכאים לסבסוד בחלק מההליכים ברפואה האסתטית. הסבסוד ניתן לאחר תקופת אכשרה (תקופת חברות) בביטוח המשלים וכל קופה מחליטה על משך התקופה באופן אישי, כאשר עוברים מקופה לקופה ונשארים בביטוח המשלים, בחלק מהמקרים תקופת האכשרה לא מתאפסת והזכאות קיימת כבר מהיום הראשון. יש לשים לב שטיפולי הזרקות ואנטי אייג'ינג ניתנים לקהל הרחב בשלוחות של קופות החולים, אך, תיתכן הנחה לחברי הקופה עצמה.